67.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 291133 της 11/19 Δεκ. 1968 (ΦΕΚ Β΄ 707) Περί καθορισμού του υπέρ του Δημοσίου κατατεθειμένου ποσού επί αιτήσεων κανονισμού συντάξεων, καθορισμού συνταξίμου υπηρεσίας ή αναγνωρίσεως χρόνου υπηρεσίας. ΄Εχοντες υπ’ όψει τας διατάξεις της παρ. 5 του άρθρ. 6 του Α.Ν. 599 του 1968 «περί της διαδικασίας κανονισμού των συντάξεων του  Δημοσίου ορίζομεν το ποσόν όπερ δέον να κατατίθηται εις το Δημόσιον Ταμείον κατ’ εφαρμογήν των ανωτέρω διατάξεων προκειμένου περί αιτήσεως κανονισμού συντάξεως, καθορισμού συνταξίμου υπηρεσίας ή αναγνωρίσεως χρόνου υπηρεσίας εις δραχ. 50, προκειμένου δε περί ενστάσεως, αναθεωρήσεως ή εφέσεως κατά πράξεων ή αποφάσεων εκδιδομένων κατόπιν των κατά τ’ ανωτέρω αιτήσεων εις δραχ. 100. Η ισχύς της παρούσης δημοσιευθησομένης εις την Εφημερίδα της Κυβερνήσεως, άρχεται από 1 Ιαν. 1969, έχει δε εφαρμογήν και δια τας εκκρεμείς αιτήσεις, ενστάσεις, αναθεωρήσεις ή εφέσεις τας υποβληθείσας εις δημοσίαν Αρχήν προ της χρονολογίας ταύτης εφ’ όσον αύται δεν συνοδεύονται υπό αποδεικτικού καταβολής πλήρους του δια των μέχρι τούδε αποφάσεων ημών οριζομένου ποσού. 